Indien die kabinet die nuwe wetgewing goedkeur, sal dit Suid-Afrika dus ‘n honderd jaar terugsit sover dit spraakvryheid betref. Ons mag nie toelaat dat dit gebeur nie.
Daarom doen ons ‘n beroep op ander PEN-sentra wêreldwyd om die huidige poging deur die ANC-regering te verdoem om die geskrewe woord in Suid-Afrika te beheer en om briewe aan plaaslike Suid-Afrikaanse ambassades te skryf waarin hulle beswaar maak teen die beplande aftakeling van ons demokratiese vryheid om te skryf en te publiseer.
Hoe kan ‘n mens die skryfkuns beoefen in ‘n samelewing waar sensuur soos die swaard van Damokles oor ons hang en waar senior skryfsters deur jeugbendes verkrag word?